
GÓGÁNFA KÖZSÉG
P O L G Á R M E S T E R É T Ő L

( 8346 Gógánfa, Deák F. u. 23.

(/Fax: 06/87/457-122, Fax: 06/87/557-040

e-mail: polgarmester@gfakj.t-online.hu
___________________________________________________________________________

Szám: 515/14/2014.

Gógánfa Község Önkormányzat

Képviselő-testületének

2014. október 29. napon megtartott

nyílt alakuló üléséről

jegyzőkönyv

Határozat:  51 - 56
Rendelet…   --    
Szám: 515/14/2014.

J E G Y Z Ő K Ö N Y V

Készült:
Gógánfa Község Önkormányzat Képviselő-testületének 2014. október 29-én, 17.00 órai kezdettel megtartott nyilvános alakuló üléséről.

Helye:  Művelődési Ház 8346 Gógánfa, Deák F. u. 49. szám

Jelen vannak:
Nagy Róbert polgármester,




Némethné Tóth Mónika képviselő,




Nagy Márta képviselő,



Dr. Nagy Zoltán képviselő




Sashalminé Ughy Hajnalka képviselő



Bencze Gyöngyi jegyző




Vígh-Tardi Valéria aljegyző



Tordáné Ughy Ilona jegyzőkönyvvezető

A lakosság köréből megjelent 30 fő.

___________________________________________________________________________
Meghívott: Czili Józsefné HVB. elnöke
Nagy Róbert polgármester: köszönti az alakuló ülésen megjelent képviselő társait, a jegyzőt, az aljegyzőt, és a lakosság köréből megjelenteket.
A jelenléti ív alapján megállapítja, hogy mind az öt fő képviselő-testületi tag jelen van, így az ülés határozat képes. 

Nagy Róbert polgármester: javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 5 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1. A Helyi Választási Bizottság Elnökének tájékoztatása a választás eredményéről 

Előadó: Czili Józsefné Helyi Választási Bizottság elnöke

2. A képviselő-testület eskütétele

Esküt vevő: Czili Józsefné Helyi Választási Bizottság elnöke

3. A polgármester eskütétele 

Esküt vevő: Czili Józsefné Helyi Választási Bizottság elnöke

4. Javaslat az Ügyrendi Bizottság elnökére, tagjaira 

Előadó: Nagy Róbert polgármester 

5. Javaslat az alpolgármester személyére 

Előadó: Nagy Róbert polgármester 

6. Alpolgármester eskü tétele 

Esküt vevő: Nagy Róbert polgármester

7. Javaslat a polgármester illetményének/tiszteletdíjának, alpolgármester tiszteletdíjának megállapítására

Előadó: Bencze Gyöngyi jegyző

8. Polgármester programjának ismertetése 

Előadó: Nagy Róbert polgármester.

NAPIRENDEK TÁRGYALÁSA:

1./
A Helyi Választási Bizottság Elnökének tájékoztatása a választás eredményéről 

Előadó: Czili Józsefné Helyi Választási Bizottság elnöke

Nagy Róbert polgármester: átadja a szót Czili Józsefné Helyi Választási Bizottság elnökének.

Czili Józsefné HVB. elnöke: köszönti az alakuló ülésen megjelenteket. Tájékoztatja a jelenlévőket a 2014. október 12-én megtartott helyhatósági választás eredményéről.

A névjegyzékben lévő választópolgárok száma:


652
Szavazóként megjelent választópolgárok száma:


390
Polgármester választás eredménye a leadott szavazatok alapján:

Koós-Hutás Mária független jelöltre leadott szavazatok száma:

  19
Tarsoly Ottó független jelöltre leadott szavazatok száma:


  42
Magyar Péter JOBBIK jelöltjére leadott szavazatok száma:

124

Nagy Róbert független jelöltre leadott szavazatok száma:


129
Venczel József független jelöltre leadott szavazatok száma:

  70
Az elért szavazatok alapján a megválasztott polgármester: Nagy Róbert
Települési önkormányzati képviselők választásának eredménye a leadott szavazatok alapján:
Némethné Tóth Mónika
független jelölt




228
Lendvay László független jelölt






  46
Szűcs József független jelölt







  76
Dr. Nagy Zoltán Imre FIDESZ-KDNP jelöltjére




124
Nagy Róbert független jelölt







155
Maróthi Miklós független jelölt






  45
Venczel József független jelölt






102
Edőcs Lajos független jelölt







  32
Tóth Gyula független jelölt







  30
Sashalminé Ughy Hajnalka független jelölt





108
Nagy Márta független jelölt







188

Lang Barnabás független jelölt






  94

Az elért szavazatok alapján a megválasztott képviselők:

Némethné Tóth Mónika
Dr. Nagy Zoltán Imre
Sashalminé Ughy Hajnalka
Nagy Márta
A megyei önkormányzati választás eredménye a leadott szavazatok alapján:
DK


    7 szavazat

MSZP    

  40 szavazat

FIDESZ-KDNP
190 szavazat

JOBBIK

129 szavazat

EGYÜTT

    9 szavazat

Gratulál a megválasztott települési vezetőknek, munkájukhoz sok sikert, erőt, egészséget kívánt.
Nagy Róbert polgármester: megköszöni a HVB elnökének tájékoztatását. 
Kéri a képviselő-testület tagjait, amennyiben egyetértenek Czili Józsefné HVB. elnökének, a választás eredményéről szóló tájékoztatóban foglaltakkal kézfeltartással szavazzanak.

Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

51/2014.(X.29.) önkormányzati határozat
Gógánfa Község Önkormányzatának Képviselő-testülete a Helyi Választási Bizottság elnökének, a választás eredményéről szóló tájékoztatóját elfogadja.

Az önkormányzati választás eredményeképpen a megválasztott polgármester Nagy Róbert, a mandátumhoz jutott képviselők: 

Némethné Tóth Mónika
Dr. Nagy Zoltán Imre
Sashalminé Ughy Hajnalka
Nagy Márta
2./
A képviselő-testület eskütétele

Esküt vevő: Czili Józsefné Helyi Választási Bizottság elnöke

Nagy Róbert polgármester: átadja a szót Czili Józsefné Helyi Választási Bizottság elnökének.

Czili Józsefné HVB. elnöke: megkéri a jelenlévőket, hogy az eskü letételének időtartamára szíveskedjenek felállni.
Kérte a képviselő-testület tagjait, hogy mondják utána az eskü szövegét.

„Én: Némethné Tóth Mónika, becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”

„Én: Dr. Nagy Zoltán Imre, becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”

„Én:  Sashalminé Ughy Hajnalka, Nagy Márta becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”

„Én:  Nagy Márta becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a képviselő-testületi tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)


Isten engem úgy segéljen!”

Czili Józsefné HVB. elnöke: megköszöni az eskü letételét, a képviselő-testület tagjainak gratulációját fejezte ki.
3./  A polgármester eskütétele 

Esküt vevő: Czili Józsefné Helyi Választási Bizottság elnöke

Czili Józsefné HVB. elnöke: megkéri a jelenlévőket, hogy az eskü letételének időtartamára szíveskedjenek felállni. Kéri Nagy Róbert polgármestert, hogy az eskü szövegét mondja utána:
 „Én Nagy Róbert becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; a polgármesteri tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.
(Az eskütevő meggyőződése szerint.)

Isten engem úgy segéljen!”

Czili Józsefné HVB. elnöke: megköszöni az eskü letételét, a polgármesternek gratulált.

4./
Javaslat az Ügyrendi Bizottság elnökére, tagjaira 

Előadó: Nagy Róbert polgármester 

Nagy Róbert polgármester: felkéri Bencze Gyöngyi jegyzőt, ismertesse az ügyrendi bizottság feladatát.
Bencze Gyöngyi jegyző: az ügyrendi bizottság elsődleges feladata a képviselő-testület titkos szavazásainak lebonyolítása, illetve vagyonnyilatkozatainak kezelése. 

Nagy Róbert polgármester: megköszöni a jegyző tájékoztatását.

Ezt követően a polgármester az ügyrendi bizottság elnökének Dr. Nagy Zoltán Imre, tagoknak pedig Némethné Tóth Mónika és Sashalminé Ughy Hajnalka képviselőket javasolja.

Kéri a képviselő-testület tagjait, amennyiben egyetértenek az ügyrendi bizottság tagjaira tett javaslatával, kézfeltartással szavazzanak.

Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

52/2014.(X.29.) önkormányzati határozat

Gógánfa Község Önkormányzatának Képviselő-testülete az Ügyrendi bizottság elnökének Dr. Nagy Zoltán Imre, tagjainak pedig Némethné Tóth Mónika és Sashalminé Ughy Hajnalka képviselőket választja meg.
5./
Javaslat az alpolgármester személyére 

Előadó: Nagy Róbert polgármester 

Nagy Róbert polgármester: felkéri Bencze Gyöngyi jegyzőt, ismertesse az alpolgármester megválasztásának menetét.

Bencze Gyöngyi jegyző: az alpolgármester megválasztásának titkos szavazás lebonyolítása az Ügyrendi bizottság egyik feladata közé tartozik. Az alpolgármestert, a polgármester javaslatára választja a képviselő-testület, minősített többséggel, titkos szavazással. A titkos szavazás lebonyolítására szavazólapok kerülnek kiosztásra a képviselő-testületi tagok körében. A szavazás akkor érvényes, ha a polgármester által javasolt alpolgármester neve kerül felírásra a szavazólapokra. A szavazást az Ügyrendi bizottság fogja lebonyolítani, eredményét pedig a Bizottság elnöke ismerteti a jelenlévőkkel.

Megkéri a polgármestert, tegye meg a javaslatát az alpolgármester személyére vonatkozóan.

Nagy Róbert polgármester: az alpolgármesteri tisztség betöltésére Nagy Márta képviselőt javasolja, a szavazás lebonyolítására 5 perc szünetet rendel el. 
SZÜNET 17 óra 15 perctől 17 óra 20 percig.
Nagy Róbert polgármester: megkéri Dr. Nagy Zoltán Imrét, az Ügyrendi Bizottság elnökét, ismertesse a titkos szavazás eredményét.

Dr. Nagy Zoltán Imre Ügyrendi Bizottság elnöke: tájékoztatja a megjelenteket, hogy Nagy Márta képviselőt a képviselő-testület 5 igen szavazattal megválasztotta alpolgármesternek.
Nagy Róbert polgármester megköszöni Dr. Nagy Zoltán Imre Ügyrendi Bizottság elnökének tájékoztatását.

Kéri a képviselő-testületi tagokat, amennyiben egyetértenek az Ügyrendi Bizottság tájékoztatójával, kézfeltartással szavazzanak.

Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

53/2014.(X.29.) önkormányzati határozat

Gógánfa Község Önkormányzatának Képviselő-testülete Nagy Márta Gógánfa, Arany J. u. 10. sz. alatti lakos képviselőt alpolgármesternek megválasztja.

6./
Alpolgármester eskü tétele 

Esküt vevő: Nagy Róbert polgármester

Nagy Róbert polgármester kéri a jelenlévőket, hogy az eskü letételének időtartamára szíveskedjenek felállni. 
Kéri Nagy Mártát, hogy az eskü szövegét mondja utána:

„Én Nagy Márta becsületemre és lelkiismeretemre fogadom, hogy Magyarországhoz és annak Alaptörvényhez hű leszek; jogszabályait megtartom és másokkal is megtartatom; az alpolgármesteri tisztségemből eredő feladataimat Gógánfa község fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

(Az eskütevő meggyőződése szerint.)

Isten engem úgy segéljen!

7./
Javaslat a polgármester tiszteletdíjának, költsétérítésének, az alpolgármester tiszteletdíjának költségtérítésének megállapítására

Előadó: Bencze Gyöngyi jegyző

/Az írásbeli előterjesztés a jegyzőkönyv mellékletét képezi./
Bencze Gyöngyi jegyző: Magyarország helyi önkormányzatairól szóló 2011. évi CLXXXIX. törvény 75. §-a rendelkezik a polgármester tiszteletdíjának összegéről, amely a település méretéből adódón eltérő. A tiszteletdíj számítás alapja, a helyettes államtitkár illetményének összege.
Gógánfa község esetében a társadalmi megbízatású polgármester tiszteletdíját, mint az 501 – 1500 fő közötti településnél a helyettes államtitkár illetménye összegének 50 %-ában (149.580,- Ft/hó), költségtérítését, tiszteletdíja 15 %-ában, (22.437,- Ft/hó) javasolja megállapítani a jegyző.
Az alpolgármester tiszteletdíja, a társadalmi megbízatású polgármester tiszteletdíjának 70 – 90 %-a közötti összeg lehet, mely Gógánfa község vonatkozásában 104.705,- Ft/hó – 134.622,- Ft/hó. Az alpolgármester költségtérítése tiszteletdíjának 15 %-a. 
Az alpolgármester kizárólag írásba foglalt nyilatkozatával mondhat le a megállapítandó tiszteletdíjáról, költségtérítéséről. 
Nagy Márta alpolgármester: megköszöni a bizalmat és tájékoztatja a jelenlévőket, hogy alpolgármesteri tiszteletdíjáról részben, a polgármester részére megállapított tiszteletdíj 50 %-a fölötti részéről le kíván mondani. A részére megállapított költségtérítés teljes összegét igénybe kívánja venni. 

/Nyilatkozat a jegyzőkönyv mellékletét képezi./

Nagy Róbert polgármester: kéri a képviselő-testület tagjait, amennyiben az előterjesztésben szereplő határozati javaslatot, az alpolgármester kiegészítésének figyelembe vételével elfogadják, kézfeltartással szavazzanak.

Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

54/2014.(X.29.) önkormányzati határozat
Gógánfa Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 75. %-a alapján Nagy Róbert polgármester részére 2014. október 12-től kezdődően 149.580,- Ft/hó összegű tiszteletdíjat és 22.437,- Ft/hó összegű költségtérítést állapít meg.

Felhatalmazzák a jegyzőt a szükséges intézkedés megtételére.

Felelős:
Bencze Gyöngyi jegyző

Határidő:
soron kívül

Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:
55/2014.(X.20.) önkormányzati határozat
Gógánfa Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 80. §-a alapján Nagy Márta alpolgármester részére 2014. október 12-től kezdődően 74.790,- Ft/hó összegű tiszteletdíjat és 15.706,- Ft/hó összegű költségtérítést állapít meg.
Felhatalmazzák a jegyzőt a szükséges intézkedés megtételére.

Felelős:
Bencze Gyöngyi

Határidő:
soron kívül

Bencze Gyöngyi: jegyző tájékoztatja a megjelenteket, hogy a képviselő-testület tagjait eddig is tiszteletdíj illette meg helyi rendelet alapján. Összege 18.900.-Ft/hó összegben került meghatározásra.
Magyarország helyi önkormányzatairól szóló 2011. évi CLXXXIX. törvény 35. §-a alapján három alternatíva közül lehet választani:
· hatályos rendelet hatályban tartása,

· hatályos rendelet módosítása,

· hatályos rendelet hatályon kívül helyezése

Mivel van hatályos rendelet a képviselők tiszteletdíjáról, ezért javasolom, hogy azt tartsa hatályba a testület.
Nagy Róbert polgármester: Javasolta a képviselő-testület tagjait amennyiben egyetértenek a jegyző javaslatával, kézfeltartással szavazzanak.
Gógánfa Község Önkormányzatának képviselő-testülete egyhangúlag, 5 igen szavazattal – ellenszavazat, tartózkodás és határozat hozatal nélkül – meghozta az alábbi határozatot:

56/2014.(X.29.) önkormányzati határozat

Gógánfa Község Önkormányzatának Képviselő-testülete a „Helyi önkormányzati képviselők tiszteletdíjáról szóló” 13/2013.(XII.30.) számú önkormányzati rendeletét hatályban tartja.
Bencze Gyöngyi jegyző: tájékoztatja a megjelenteket, hogy a polgármester, az alpolgármester és a képviselők megválasztásukat követően 30 napon belül, illetve minden év január 31-ig vagyonnyilatkozat tételre kötelezettek. Saját vagyonnyilatkozatuk nyilvános, a hozzátartozóik vagyonnyilatkozata nem. 
Szeretném még tájékoztatni Önöket, hogy az önkormányzati képviselők megválasztásukat követően a Kormányhivatal által szervezett kötelező oktatáson kell, hogy részt vegyenek, melynek időpontja 2014. november 20.
8./
Polgármester programjának ismertetése 

Előadó: Nagy Róbert polgármester.

Nagy Róbert polgármester: tájékoztatja a megjelenteket, hogy a legfontosabb feladat továbbra is az önkormányzat és intézményeinek további gazdaságos működése. Az ezekből származó megtakarításokból, a jó gazdálkodásból eredő pénzmaradványokból lehet továbblépni, melyet a falu fejlődésére is lehetne fordítani. Az önkormányzat az egyik legnagyobb foglalkoztató a településen, ezért az itt dolgozók munkahelyének védelme is fontos feladat, valamint további munkahelyek megteremtésének a támogatása is ugyan ilyen fontos feladat. 
A továbbiakban is közreműködik az önkormányzat a start és közmunkaprogramban minél több dolgozó bevonásával.
A vízelvezető árkok felújítására is szeretnénk pályázni, figyelembe véve az anyagi lehetőségeket.

Szeretnénk, ha a középiskolás gyermekek családjai is támogatva lennének azzal, hogy az érettségihez szükséges kötelező közszolgálat teljesítéséhez az önkormányzat szerződést köt az iskolával, ezáltal biztosítja az érettségi előtt álló diákok 50 órában történő foglalkoztatását.
Szeretném megragadni az alkalmat, hogy éljenek a lehetőséggel és minél többen jelezzék az önkormányzat fele ilyen irányú igényüket.

Szeretném, ha minél többen a magukénak éreznék a falunkat és tenni is akarnak érte. Ha ötletük van, segíteni tudnak, bátran keressék fel a hivatalt.

A településünkön működő civil szervezetek is megmutatták, hogy együtt közösen jó cél érdekében lehet sikert elérni.

Ha bárki rendelkezik olyan információval, vagy ismerőse útján esélyt lát arra, hogy munkahely teremtődjön meg a községben, keresse fel az önkormányzatot, ígérem a segítő nevét nem fogjuk elhallgatni.
Mivel társadalmi megbízatású polgármesterként indultam, ezért szeretnék a héten egy napot fogadónapnak kijelölni, mely december hónaptól szerdai nap lenne.
Gondjukkal problémájukkal bátran keressenek. Minden igyekezetemmel azon leszek, hogy sikerüljön megoldani.

Nagy Róbert polgármester megköszönte a részvételt és az ülést 17.45 órakor bezárta.

kmf.

